  Виталий Пронин Пётр Можаров.Сочи городын шедьтэмын Пётр Можаровлэн (1888-1934) шайгуэз. Та конструктор Ижын кылдытӥз быдэс дуннелы тодмо луэм «Иж» мотоциклъёсты.1934-тӥ арын со шутэтскыны Сочие кошкиз но чиптэм-чаптэм ышиз. Та дырозь тодмо ӧй вал, кытын но ма муген со бырыны шедиз. Одӥгъёсыз шуылӥзы: ыбиськиз, мукетъёсыз, виемын шуыса, оскытъязы. Но Удмурт шаер ӧз вунэты та дано конструкторлэсь нимзэ: Ижысь одӥг урамлы солэн нимыз сётэмын.Пётр Можаровлэсь шайгузэ шараяны юрттӥз огшоры учыр: солэсь сюен шобырскем плитазэ синйылтэм пуныеныз калгись кышномурт Ружена Гребенюк. Бӧрысь Интернетысь учкем, кин со Пётр Можаров.«Ижмаш» заводлэн музеез талы туж шумпотӥз. Отын тыршисьёс кема аръёс ӵоже тодыны тыршизы та дано конструкторлэсь бырем интызэ.- Иж городлэн администрациез гожтэт келяз Сочи карлэн администрациезлы, - шуэ «Ижмаш» музеен кивалтӥсь Алексей Азовский. - Оло, та конструкторлэсь шайгузэ выльдоно яке, лысьӧмъёсыз утиськемын ке, татчы вайыса, выльысь ватоно, дано ужрад ортчытоно.Пётр Можаровлэн ӵыжы-выжыосыз асьсэ коньдонэн но дась ни лысьӧмъёссэ но шайгузэ татчы, Удмурт музъем вылэ, вуттыны.Наталья Седова Туспуктэм архивысь кутэмын Теги: ветеран Ижкар кизи мото Удмуртиыськизилиос  